L 228/40
HU
Az Európai Unió Hivatalos Lapja
2023.9.15.
(6)
Helyénvaló, hogy ezek a követelmények továbbra is alkalmazandók legyenek az egységes európai égbolt légterében általános légi forgalomban részt vevő légijármű-üzemeltetőkre, a repülés valamennyi szakaszában és a repülőtér mozgási területén, az (EU) 2018/1139 rendelet 2. cikke (3) bekezdésének a) pontjában említett légi járművek kivételével.
A tagállamok felelősek annak biztosításáért, hogy e légi járművek üzemeltetése során kellően figyelembe vegyék az összes többi légi jármű közlekedésének biztonságát.
A tagállamok azonban dönthetnek úgy, hogy e rendeletet az utóbbi légi járművekre is alkalmazzák.
(7)
A 29/2009/EK rendelet hatályával összhangban e rendeletnek az (EU) 2019/2012 bizottsági végrehajtási határozatban (7) foglaltakkal megegyező mentességeket kell biztosítania az adatkapcsolati követelmények alól.
(8)
Az 1079/2012/EU végrehajtási rendelet 14. cikkének (2) bekezdése mentességeket állapított meg azon kötelezettség alól, hogy a légi járművet olyan rádiókészülékkel kell üzemeltetni, amely alkalmas a 8,33 kHz-es csatornaosztás kiválasztására.
Ez a rendelet nem módosíthatja a meglévő mentességeket.
(9)
Az e rendeletben foglalt követelmények kidolgozása során kellően figyelembe vették az ATM-főterv tartalmát és az abban foglalt kommunikációs, navigációs és légtérellenőrző képességeket.
(10)
Az Európai Unió Repülésbiztonsági Ügynöksége 01/2023. sz. véleményében az (EU) 2018/1139 rendelet 75. cikke (2) bekezdése b) és c) pontjának, valamint 76. cikke (1) bekezdésének megfelelően elkészítette és benyújtotta a Bizottságnak a végrehajtási szabályok tervezetét.
(11)
Az ebben a rendeletben előírt intézkedések összhangban vannak az (EU) 2018/1139 rendelet 127. cikke szerint létrehozott bizottság véleményével,
ELFOGADTA EZT A RENDELETET:
1. cikk Tárgy és hatály (1) Ez a rendelet a légtér használatával kapcsolatos üzemeltetési szabályokat, valamint az egységes európai égbolt légterén belüli biztonságos és egységes működéshez szükséges légijármű-felszerelésekre vonatkozó követelményeket állapít meg. (2) Ez a rendelet az (EU) 2018/1139 rendelet 2. cikke (1) bekezdése b) pontjának i.
és ii. alpontjában, valamint 2. cikke (1) bekezdésének c) pontjában említett azon légi járművek üzemeltetőire alkalmazandó, amelyek általános légi forgalomban vesznek részt, és az egységes európai égbolt légterébe irányuló, azon belüli vagy onnan kiinduló repülést végeznek.
2. cikk Fogalommeghatározások E végrehajtási rendelet alkalmazásában: 1. „légiforgalmi irányítóegység (ATC egység)”: gyűjtőfogalom, mely jelenthet körzeti irányítóközpontot, bevezető irányítóegységet vagy repülőtéri irányítótornyot; 2. „adatkapcsolat-szolgáltatás”: egyértelműen meghatározott üzemeltetési célkitűzéssel rendelkező, egy üzemeltetési eseményt megkezdő és lezáró, levegő-föld adatkapcsolaton keresztül megvalósuló kommunikáció által támogatott, egymással összefüggő légiforgalmi szolgáltatási tranzakciók együttese; 3. „ofszet (eltolt) vivőfrekvenciás művelet”: olyan helyzet, amikor a kijelölt működési tartomány lefedettsége nem biztosítható egyetlen földi adó segítségével, és amikor az interferenciaproblémák csökkentése érdekében a két vagy több földi adóból érkező jeleket a névleges sávközépi frekvenciához viszonyítva eltolják.
(7) A Bizottság (EU) 2019/2012 végrehajtási határozata (2019. november 29.) az egységes európai égbolt keretében megvalósuló adatkapcsolat-szolgáltatásokra vonatkozó követelmények megállapításáról szóló 29/2009/EK bizottsági rendelet 14. cikke szerinti mentességekről (HL L 312., 2019.12.3., 95. o.)